
 4.8.2016
 BG
 Официален вестник на Европейския съюз
 L 210/43
 РЕГЛАМЕНТ ЗА ИЗПЪЛНЕНИЕ (ЕС) 2016/1330 НА КОМИСИЯТА
 от 2 август 2016 година
 за изменение на Регламент (ЕО) No 1235/2008 за определяне на подробни правила за прилагането на Регламент (ЕО) No 834/2007 на Съвета по отношение на режима за внос на биологични продукти от трети държави
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) No 2092/91 (1), и по-специално член 33, параграфи 2 и 3 и член 38, буква г) от него,
 като има предвид, че:
 (1)
 В приложение III към Регламент (ЕО) No 1235/2008 на Комисията (2) се съдържа списък с третите държави, чиито системи на производство и мерки за контрол на биологичното производство на земеделски продукти се признават за равностойни на тези, определени в Регламент (ЕО) No 834/2007.
 (2)
 Според информацията, предоставена от Австралия, интернет адресът на контролния орган „Australian Certified Organic Pty. Ltd“ е променен.
 (3)
 Според информацията, предоставена от Канада, е оттеглено признаването на един контролен орган.
 (4)
 Контролният орган „SGS India Pvt. Ltd“ беше заличен от вписването за Индия в приложение III към Регламент (ЕО) No 1235/2008 през 2014 г., защото не спазваше обхвата на признаване на Индия по отношение на продуктите, които могат да бъдат внасяни. Въз основа на надзора върху него, упражнен от Индия, този контролен орган вече може да бъде включен отново във вписването за Индия в приложение III към посочения регламент.
 (5)
 Комисията получи информация за промяна на интернет адреса на контролния орган „IMO Control Private Limited“ в Индия.
 (6)
 Според информацията, предоставена от Съединените щати, е било оттеглено признаването на един контролен орган, а друг контролен орган е бил добавен в списъка с контролните органи, признати от Съединените щати.
 (7)
 Комисията получи информация за промяна на интернет адреса на контролния орган „AsureQuality Limited“ в Нова Зеландия.
 (8)
 Поради административна грешка „Doalnara Organic Certificated Korea“ беше заличен от приложение III към Регламент за изпълнение (ЕС) 2015/2345 на Комисията (3). Тъй като целта никога не е била такава, той следва да бъде включен отново в списъка на контролните органи, признати от Република Корея.
 (9)
 В приложение IV към Регламент (ЕО) No 1235/2008 е включен списък на контролните и надзорните органи, които са компетентни да извършват контрол и да издават сертификати в трети държави за целите на равностойността.
 (10)
 „Egyptian Center of Organic Agriculture (ECOA)“, „Istituto Certificazione Etica e Ambientale“, „Letis SA“, „Oregon Tilth“ и „Organic Standard“ са уведомили Комисията за промяната на адресите си.
 (11)
 В член 33, параграф 3 от Регламент (ЕО) No 834/2007 се предвижда, че за продуктите, които не са внесени по член 32 и не са внесени от трета държава, призната в съответствие с член 33, параграф 2 от посочения регламент, Комисията може да признае надзорните и контролните органи, компетентни да изпълняват задачите за целите на вноса на продукти с равностойни гаранции. Затова